Knaende pyn in skouer. | Health24
Knaende pyn in skouer.
Hallo Dr. Ek is ' n 32 jarig vrou. Die afgelope 2 maande het ek gedurig pyn in my regterskouer. Dit was net so een oggend toe ek opstaan. Ek ervaar pyn wanneer ek my arm bo my kop oplug soos om die wasgoed op en af te haal, ook wanneer ek met my elmboog op die tafel druk en wanneer ek my skouer agter toe bewee is dit ook seer. Somtyds is daar aan die voorkant van my skouer, ongeveer 4 fingers onder die sleutelbeen, ' n kolletjie so groot soos ' n R5 stuk wat soos vuur brand. Die brandery kom en gaan sonder dat ek iets besonders doen. Ek het al Panamor - 100 SR vir ' n geruime tyd gebruik sonder enige verbetering. Somtyds as die skouer baie lastig is, pyn dit regdeur van voor na agter. Ek sal raad waardeer.
by 'n vrou van jou ouderdom is dit redelik algemeen om 'n kalsium neerslag in die tendons van die skouer te sien as oorsaak van pyn soos jy beskfryf. Kyk na ons webtuiste: www.shoulderinstitute.co.za en dan na "Calcific tendinitis " om meer daaroor te sien. Die diagnose kan natuurlik nie deur my bevestig word nie en jy sal 'n dokter moet sien en X-strale laat neem dit sal dan moontlik kan wys of dit die probleem is of nie.